2ο Φεστιβάλ Δήμου Αγίου Βασιλείου | Village Fest 29-30-31 Ιουλίου 2025
2025-07-30 17:00 - 23:30 (Europe/Athens) | Μιξόρρουμα, Μυξόρρουμα, Rethimno, Ρεθύμνου, 74100, Ελλάδα
Με ιδιαίτερη χαρά σας ανακοινώνουμε το πρόγραμμα του 2ου Φεστιβάλ του Δήμου Αγίου Βασιλείου, ενός θεσμού που συνεχίζεται με επιτυχία, δυναμική και ακόμα μεγαλύτερο μεράκι και αγάπη.
Το φεστιβάλ μας δεν είναι απλώς μια σειρά εκδηλώσεων. Είναι μια ζωντανή ανάσα πολιτισμού, μια αγκαλιά για όλους τους κατοίκους και επισκέπτες, ένας τρόπος να ξανασυστήσουμε τα πανέμορφα χωριά μας μέσα από τη γαστρονομία, την παράδοση, τη μουσική και τη δημιουργικότητα.
Μέσα από παιδικές δράσεις, συναυλίες, αναβίωση παλιών επαγγελμάτων, τοπικές γεύσεις και πολιτιστικά δρώμενα, δίνουμε ζωή στους τόπους μας και χτίζουμε γέφυρες ανάμεσα στις γενιές. Σκοπός μας είναι κάθε χωριό να γίνει ένας μικρός φάρος χαράς, συνάντησης και συλλογικής μνήμης.
Γιατί το φεστιβάλ μας είναι κάτι παραπάνω από εκδηλώσεις. Είναι μια υπόσχεση: να κρατάμε ζωντανή την παράδοση, τα χωριά μας, τον πολιτισμό, την καρδιά του Αγίου Βασιλείου.
Σας περιμένουμε να γιορτάσουμε μαζί, να θυμηθούμε, να γελάσουμε, να συγκινηθούμε και να δούμε με αισιοδοξία το μέλλον του τόπου που αγαπάμε.
ΔΗΜΟΣ ΑΓΙΟΥ ΒΑΣΙΛΕΙΟΥ, ΤΟΜΕΑΣ ΠΟΛΙΤΙΣΜΟΥ
Αντιδήμαρχος Πολιτισμού Δήμου Αγίου Βασιλείου
𝝚𝞄𝝰𝝲𝝲𝝴𝝺ί𝝰 𝝘𝝺𝝰𝝻𝝿𝝴𝝳ά𝝹𝝶
Επιτροπή Πολιτισμού
𝝘𝝸ά𝝼𝝼𝝶ς 𝝢𝝴𝝹𝞃ά𝞀𝝸𝝾ς 𝝬𝝰𝞀𝝰𝝺𝝰𝝻𝝿ά𝝹𝝶ς, 𝝡𝝰𝞀ί𝝰 𝝟𝝰𝞀𝝰𝝱ί𝞃𝝶-𝝥𝝾𝞀ί𝞆𝝶, 𝝨𝞃έ𝝺𝝸𝝾ς 𝝩𝝵𝝰𝝲𝝹𝝰𝞀ά𝝹𝝶ς, 𝝜𝝺𝝸ά𝝼𝝼𝝰 𝝠𝞄𝝹𝝾ύ𝝳𝝶

«Βραδιά Βεγγέρας» στο Θρόνος Αμαρίου με την Αργυρώ Μαράκι
2025-07-30 20:00 | Θρόνος Αμαρίου, Θρόνος Αμαρίου, Θρόνος Αμαρίου, Ρεθύμνου, Ελλάδα
Ελάτε την Τετάρτη 30 Ιουλίου στο «Αρισμαρί» στο Θρόνος Αμαρίου, για μια μοναδική εμπειρία γεύσεων με επιλεγμένα πιάτα από τη Wild Taste by Argys!
Η Αργυρώ Μαράκι μαγειρεύει live μπροστά σας, με φρέσκα υλικά και πολύ αγάπη!
Χαλαρή ατμόσφαιρα, ωραίες μουσικές και νόστιμο φαγητό.

Κράτηση απαραίτητη: 6986675331

2ο Φεστιβάλ Δήμου Αγίου Βασιλείου | Village Fest 29-30-31 Ιουλίου 2025
2025-07-31 17:00 - 23:30 | Σπήλι Αγίου Βασιλείου, Σπήλι, Ρέθυμνο, Ρεθύμνου, Ελλάδα

Αθλητικές και πολιτιστικές εκδηλώσεις «ΑΡΜΕΝΕΙΑ 2025» στους Αρμένους Ρεθύμνου
2025-08-03 18:00 | Αρμένοι, Αρμένοι Ρεθύμνου, Αρμένοι Ρεθύμνου, Ρεθύμνου, 74100, Ελλάδα
Αρμένεια 2025: Ο Πολιτιστικός Σύλλογος Αρμένων έχει τη χαρά να ανακοινώσει τις εκδηλώσεις «Αρμένεια 2025», που διοργανώνονται από την 1η ως την 5η Αυγούστου και περιλαμβάνουν αθλητικές και πολιτιστικές δράσεις, αλλά και αθλοπαιδιές και γευστικές διαδρομές που απευθύνονται σε όλο τον κόσμο.
Η Κυριακή, 3 Αυγούστου είναι αφιερωμένη στον αθλητισμό, με αποκορύφωμα τη μεγάλη διαδρομή 12.000 μέτρων στη μνήμη του Βαγγέλη Γιακουμάκη, που θα ξεκινήσει από το Σελί (εκκλησία Αγ. Ευαγγέλου) και θα τερματίσει στους Αρμένους.
Παράλληλα θα διεξαχθούν ο Παιδικός Αγώνας 2.000 μ. και ο Αρμένειος Δρόμος 5.000 μ., με εκκίνηση και τερματισμό στο Γήπεδο Αρμένων. Η συμμετοχή στον παιδικό αγώνα είναι δωρεάν, ενώ στους δύο αγώνες δρόμου, 5 και 12 χλμ., είναι 10 ευρώ.

Αθλητικές και πολιτιστικές εκδηλώσεις «ΑΡΜΕΝΕΙΑ 2025» στους Αρμένους Ρεθύμνου
2025-08-05 19:00 - 23:30 | Αρμένοι, Αρμένοι Ρεθύμνου, Αρμένοι Ρεθύμνου, Ρεθύμνου, 74100, Ελλάδα
Αρμένεια 2025: Ο Πολιτιστικός Σύλλογος Αρμένων έχει τη χαρά να ανακοινώσει τις εκδηλώσεις «Αρμένεια 2025», που διοργανώνονται από την 1η ως την 5η Αυγούστου και περιλαμβάνουν αθλητικές και πολιτιστικές δράσεις, αλλά και αθλοπαιδιές και γευστικές διαδρομές που απευθύνονται σε όλο τον κόσμο.
Την Τρίτη 5 Αυγούστου τιμάμε τον αείμνηστο αρχαιολόγο Γιάννη Τζεδάκι, τον άνθρωπο που ανέδειξε το Υστερομινωϊκό Νεκροταφείο των Αρμένων στον χώρο του αρχαιολογικού χώρου. Παράλληλα, θα έχουμε μουσική βραδιά με τον Μανώλη Κατσαμά & το Γιώργο Νηστικάκη στις 20:30!
Έναρξη 19.00
Είσοδος ελεύθερη!

Παρουσίαση του βιβλίου του Αντ. Τσουρδαλάκη «Ο Νικόλαος Φωτάκης-Καπετανάκης και οι μαρτυρίες του για τις επαναστάσεις του 1821 και του 1866»
2025-08-05 20:30 | Σπήλι Αγίου Βασιλείου, Σπήλι, Ρέθυμνο, Ρεθύμνου, Ελλάδα
Ο Δήμος Αγίου Βασιλείου έχει την τιμή να παρουσιάσει στο κοινό ένα έργο που συμβάλλει ουσιαστικά στη μελέτη της τοπικής και εθνικής μας ιστορίας.
Το νέο βιβλίο του συγγραφέα Αντώνιου Ε. Τσουρδαλάκη, Διευθυντή Εσπερινού ΕΠΑ.Λ. Σπηλίου, Προέδρου του Δημοτικού Συμβουλίου, υπεύθυνου Παιδείας και ερευνητή τοπικής ιστορίας, είναι έκδοση του Δήμου Αγίου Βασιλείου και αναδεικνύει τη ζωή και τις μαρτυρίες του Νικόλαου Φωτάκη-Καπετανάκη, ενός σημαντικού αγωνιστή, οπλαρχηγού Α΄τάξης και λογίου της Κρητικής ιστορίας του 19ου αιώνα.
Πρόκειται για το αποτέλεσμα πολυετούς, πολύτροπης έρευνας σε πρωτογενείς πηγές, όπου ο συγγραφέας ανασύρει, επεξεργάζεται και ιστορικά τεκμηριώνει άγνωστα κείμενα και μαρτυρίες του Νικόλαου Φωτάκη. Μέσα από την επιστημονική διασταύρωση και ερμηνεία των στοιχείων, το έργο ανασυγκροτεί άγνωστες ή ελλιπώς μελετημένες πτυχές των Κρητικών αγώνων, αποδίδοντας με ακρίβεια τα γεγονότα και φωτίζοντας το ρόλο των τοπικών κοινωνιών.
Το έργο φωτίζει κρίσιμες στιγμές των αγώνων των Χριστιανών της Κρήτης, περιγράφοντας το μεγαλείο της επανάστασης, την αδάμαστη ψυχή των ανθρώπων, τις θυσίες και τα οράματα για ελευθερία. Ξεδιπλώνει τον παλμό ενός τόπου που ύψωσε το ανάστημά του και μέσα από το συλλογικό σθένος του έγραψε ιστορία. Ιδιαίτερη έμφαση δίδεται στη βιωματική διάσταση των αφηγήσεων, που ζωντανεύουν το ιστορικό παρελθόν και μεταδίδουν στον αναγνώστη το αγωνιστικό πνεύμα της Κρήτης.
Η έκδοση συνοδεύεται από σχολιασμό, επεξηγηματικές σημειώσεις, φωτογραφικό υλικό, καθιστώντας το έργο πολύτιμο, τόσο για τον ερευνητή όσο και για τον ευρύτερο αναγνώστη. Ξεχωριστή μνεία αξίζει στη φιλολογική επιμέλεια του βιβλίου και στην απλοποιημένη γλωσσική απόδοση των κειμένων από το μακαριστό καθηγητή Νίκο Μαργαρίτη.
Ημερομηνία εκδήλωσης: Τρίτη, 5 Αυγούστου 2025
Τόπος: Προαύλιος χώρος Δημοτικού Σχολείου Σπηλίου
Ώρα: 20:30
Για το βιβλίο και την πολυετή έρευνα σε πρωτογενείς πηγές θα μιλήσουν:

Γιώργος Λιμαντζάκης, τουρκολόγος – ιστορικός
Χάρης Παπαδάκης, ιστοριοδίφης
Νίκος Δερεδάκης, δάσκαλος – ιστορικός – συγγραφέας
Γιώργος Βεργαδής, ιστορικός – συγγραφέας

Συντονιστής: Νίκος Καλλιτσουνάκης, Γενικός Γραμματέας Δήμου Αγίου Βασιλείου
Ο Δήμαρχος Αγίου Βασιλείου Γιάννης Ταταράκης και ο συγγραφέας Αντώνης Ε. Τσουρδαλάκης σας καλούν να παραστείτε σε μια εκδήλωση-φόρο τιμής στη μνήμη, τη γνώση και την ιστορική μας συνείδηση.
Μετά το πέρας της εκδήλωσης το βιβλίο θα διατεθεί δωρεάν στους παρευρισκόμενους.

Παρουσίαση του βιβλίου «Το Ιερόν Μετόχιον της Θείας Μεταμορφώσεως του Σωτήρως Χριστού εις Μαργαρίτας Ρεθύμνης»
2025-08-06 20:00 - 21:30 | Μαργαρίτες Μυλοποτάμου, Μαργαρίτες Μυλοποτάμου, Μαργαρίτες Μυλοποτάμου, Ρεθύμνου, Ελλάδα
Παρουσίαση του βιβλίου «Το Ιερόν Μετόχιον της Θείας Μεταμορφώσεως του Σωτήρως Χριστού εις Μαργαρίτας Ρεθύμνης – Ιστορία και παράδοση» θα πραγματοποιηθεί την Τετάρτη 6 Αυγούστου στις Μαργαρίτες Μυλοποτάμου.
Αύλειος χώρος Ι.Ν. Αγίου Γεδεών – Έναρξη 20:00

«Mylopotamos Talents» στην Κάλυβο
2025-08-07 21:00 - 23:30 | Κάλυβος Μυλοποτάμου, Kalivos, Ρεθύμνου, 740 51, Greece
Το Mylopotamos Talents 2025 (Talents of Creta) ανοίγει τις πύλες του και καλεί παιδιά και εφήβους από 5 έως 17 ετων από όλη την Κρήτη να δηλώσουν συμμετοχή και να αναδείξουν το μοναδικό ταλέντο τους!
Ο αγαπημένος θεσμός της Κρήτης, που πραγματοποιείται φέτος για 6η συνεχή χρονιά, συνεχίζει να προσφέρει βήμα στα νέα αστέρια του τόπου μας.
Ο διαγωνισμός διοργανώνεται με τη συνδιοργάνωση της Περιφέρειας Κρήτης, της Περιφερειακής Ενότητας Ρεθύμνου και του Δήμου Μυλοποτάμου.
Ο Mylopotamos Talents στηρίζει έναν σημαντικό κοινωνικό σκοπό και φέτος που ειναι η Κλινική Ογκολογίας & Αιματολογίας Παίδων ΠΕΠΑΓΝΗ, προσφέροντας αγάπη και ελπίδα στα παιδιά που το έχουν ανάγκη.
Ο τελικός θα είναι Τετάρτη 6 Αυγούστου (πρόβα τζενεράλε) & Πέμπτη 7 Αυγούστου, στο χωριό Κάλυβος του Δήμου Μυλοποτάμου…
Δώσε φωνή στο ταλέντο σου, στήριξε τα παιδιά και ζήσε μια μοναδική εμπειρία γεμάτη λάμψη και συγκίνηση!
Mylopotamos Talents 2025 – Το μέλλον ανήκει στα αστέρια μας!

«Γη Μυλοποτάμου»: Συναυλία με τη Λένα Ζευγαρά
2025-08-08 18:30 - 23:30 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Ένα τριήμερο γεμάτο γεύσεις, μουσική, παράδοση και τέχνη υπόσχεται η εκδήλωση «Γη Μυλοποτάμου», που θα πραγματοποιηθεί στις 8, 9 και 10 Αυγούστου στην πλατεία Δημαρχείου στο Πέραμα Μυλοποτάμου.
Η διοργάνωση περιλαμβάνει έκθεση πολιτιστικών συλλόγων, καλλιτεχνών και παραγωγών της περιοχής, προσφέροντας μια μοναδική ευκαιρία γνωριμίας με την πλούσια πολιτιστική κληρονομιά και την τοπική παραγωγή του Μυλοποτάμου.

Παρασκευή 8 Αυγούστου
Η αυλαία ανοίγει στις 18:30 με τα εγκαίνια και χαιρετισμούς, ενώ στις 20:00 ακολουθεί γαστρονομική παρουσίαση με τίτλο «Γαστρονομική περιπλάνηση» από τον food director Βασίλη Κωνσταντινίδη. Η βραδιά ολοκληρώνεται με συναυλία της ανατρεπτικής Λένας Ζευγάρα στις 21:30.
Σάββατο 9 Αυγούστου
Στις 19:00 θα πραγματοποιηθεί παρουσίαση και επίδειξη παραδοσιακών τοπικών προίοντων και παρασκευών, ενώ στις 21:30 η Αναστασία υπόσχεται μια αξέχαστη μουσική βραδιά.
Κυριακή 10 Αυγούστου
Το φεστιβάλ κορυφώνεται στις 19:00 με τη μουσικοχορευτική παράσταση «Χορεύοντας (Σ)την Ελλάδα» από τον όμιλο «Χοροκρήτες» με συμμετοχή και άλλων πολιτιστικών συλλόγων απ’ όλη την Ελλάδα. Η εκδήλωση συνοδεύεται μουσικά από το σχήμα του Νίκου Καρκάνη.
Όλες οι συναυλίες και παραστάσεις έχουν είσοδο 5 ευρώ.
Διοργάνωση: Πολιτιστικός & Επιμορφωτικός Σύλλογος Περάματος

Πανηγύρι στους Αρμένους με το Νίκο Γωνιανάκη
2025-08-08 21:00 | Αρμένοι, Αρμένοι Ρεθύμνου, Αρμένοι Ρεθύμνου, Ρεθύμνου, 74100, Ελλάδα
Στις 8 Αυγούστου θα πραγματοποιηθεί χοροεσπερίδα με τον γνωστό καλλιτέχνη Νίκο Γωνιανάκη στο χώρο του Πολιτιστικού Συλλόγου Αρμένων.
Ώρα έναρξης 9 μ.μ.
Είσοδος 20 ευρώ με πλήρες μενού.

Γιορτή Βοσκού και Τυριού στα Ζωνιανά
2025-08-10 17:00 - 23:30 | Ζωνιανά, Ζωνιανά Μυλοποτάμου, Ζωνιανά Μυλοποτάμου, Ρεθύμνου, Ελλάδα
Η Γιορτή Βοσκού και Τυριού επιστρέφει για 12η χρονιά τιμώντας την τοπική παράδοση στην τυροκομία και την κτηνοτροφία.
Πρόκειται για μια γιορτή που διοργανώνουν οι φορείς του χωριού, η Περιφέρεια Κρήτης και ο Δήμος Μυλοποτάμου που έχει καταφέρει να προσελκύει χιλιάδες επισκέπτες κάθε χρόνο, αναδεικνύοντας την πλούσια πολιτιστική κληρονομιά που σχετίζεται με το επάγγελμα του βοσκού και την τυροκομία αλλά και την καθημερινότητα των κτηνοτρόφων.
H εκδήλωση φέτος θα πραγματοποιηθεί την Κυριακή 10 Αυγούστου στις 5 το απόγευμα. Το πρόγραμμα περιλαμβάνει:
• Παρουσίαση και κοπή του μεγαλύτερου κεφαλοτυριού του κόσμου
• Γνωριμία με τοπικές γεύσεις και μαγειρική από τις γυναίκες του χωριού
• Διασκέδαση από μουσικά σχήματα Ζωνιανών καλλιτεχνών.
• Θα Χορέψουν ο Σύλλογος «Τ’ αόρι», ο σύλλογος «Ντελικανή και το συγκρότημα του Θανάση Μαυρόκωστα
• Παρουσίαση βιβλίων από τον Ζωνιανό λαογράφο Μανώλη Παρασύρη (Μανολούκο)

«Γη Μυλοποτάμου»: Εκδήλωση με θέμα «Χορεύοντας (Σ)την Ελλάδα»
2025-08-10 19:00 - 23:30 | Πέραμα Μυλοποτάμου, Πέραμα, Πέραμα, Ρεθύμνου, 74052, Greece
Ένα τριήμερο γεμάτο γεύσεις, μουσική, παράδοση και τέχνη υπόσχεται η εκδήλωση «Γη Μυλοποτάμου», που θα πραγματοποιηθεί στις 8, 9 και 10 Αυγούστου στην πλατεία Δημαρχείου στο Πέραμα Μυλοποτάμου.
Η διοργάνωση περιλαμβάνει έκθεση πολιτιστικών συλλόγων, καλλιτεχνών και παραγωγών της περιοχής, προσφέροντας μια μοναδική ευκαιρία γνωριμίας με την πλούσια πολιτιστική κληρονομιά και την τοπική παραγωγή του Μυλοποτάμου.
Κυριακή 10 Αυγούστου

Το φεστιβάλ κορυφώνεται στις 21:30 με τη μουσικοχορευτική παράσταση «Χορεύοντας (Σ)την Ελλάδα» από τον όμιλο «Χοροκρήτες» με συμμετοχή και άλλων πολιτιστικών συλλόγων απ’ όλη την Ελλάδα. Η εκδήλωση συνοδεύεται μουσικά από το σχήμα του Νίκου Καρκάνη.
Όλες οι συναυλίες και παραστάσεις έχουν είσοδο 5 ευρώ.
Διοργάνωση: Πολιτιστικός & Επιμορφωτικός Σύλλογος Περάματος

Eκδήλωση μνήμης για τους Νίκο Φασατάκη και Νίκο Μαργαρίτη στις Μέλαμπες
2025-08-10 20:00 | Μέλαμπες, Μέλαμπες, Μέλαμπες, Ρεθύμνου, Ελλάδα
Ο Δήμος Αγίου Βασιλείου και οι Φορείς των Μελάμπων σας προσκαλούν στην τιμητική εκδήλωση μνήμης για τους εκλιπόντες πνευματικούς ανθρώπους του τόπου μας Νίκο Φασατάκη και Νίκο Μαργαρίτη, την Κυριακή 10 Αυγούστου 2025, ώρα 20:00, στην αίθουσα του Πολιτιστικού Συλλόγου Μελάμπων.
Ομιλητές:

Χρήστος Λιονής, καθηγητής Ιατρικής
Γιάννης Γρυντάκης, ιστορικός
Ζήνων Ζαννέτος, φιλόλογος
Μανόλης Σημαντηράκης, θεολόγος

Συντονιστής: Αντώνης Ε. Τσουρδαλάκης, εκπαιδευτικός
Η παρουσία σας θα μας τιμήσει ιδιαίτερα.
Ο Δήμαρχος Αγίου Βασιλείου
Γιάννης Ταταράκης
Ο Πρόεδρος Δημοτικού Συμβουλίου
Αντώνης Τσουρδαλάκης
Οι Φορείς των Μελάμπων

«Η στράτα να ’ναι καθαρή...»: Παρουσίαση του νέου βιβλίου του Μανόλη Φασουλά
2025-08-10 21:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
Μια ξεχωριστή εκδήλωση αφιερωμένη στον Μανόλη Φασουλά, μαθηματικό και λογοτέχνη, θα πραγματοποιηθεί την Κυριακή 10 Αυγούστου 2025, στις 9 το βράδυ, στην πλατεία Αρμί στα Ανώγεια.
Αφορμή αποτελεί η παρουσίαση του νέου του βιβλίου με τίτλο «Η στράτα να ’ναι καθαρή…», καθώς και η συμπλήρωση 50 χρόνων πολύτιμης προσφοράς του στην εκπαίδευση και τον πολιτισμό του τόπου του.
Στην εκδήλωση θα μιλήσουν:

ο Γιάννης Μανουράς, δικηγόρος, με θέμα «Μανόλης Φασουλάς: Ο λογοτέχνης μαθηματικός ή… ο μαθηματικός λογοτέχνης»
ο Ανδρέας Παντερής, μαθηματικός, με θέμα «Η προσφορά του Μανόλη Φασουλά στο στίβο των μαθηματικών και του πολιτισμού των Ανωγείων»

Τη βραδιά θα πλαισιώσουν μουσικά ο Μιχάλης Καλλέργης και ο Χάρης Φασουλάς με το συγκρότημά τους.
Τον συντονισμό και την παρουσίαση της εκδήλωσης έχει αναλάβει η δημοσιογράφος Αγάπη Ροδίτη.
Η είσοδος είναι ελεύθερη για το κοινό.
Υπό την αιγίδα του Δήμου Ανωγείων – Παραγωγή: Σείστρον

Επετειακές εκδηλώσεις για την 81η επέτειο από το 3ο Ολοκαύτωμα των Ανωγείων
2025-08-13 11:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
Ο Δήμος Ανωγείων ανακοινώνει ότι την Τετάρτη 13 Αυγούστου 2025 θα πραγματοποιηθούν οι επετειακές εκδηλώσεις μνήμης για τη συμπλήρωση 81 χρόνων από το Τρίτο Ολοκαύτωμα των Ανωγείων, την πιο σκληρή και βίαιη καταστροφή που υπέστη ο τόπος στις 13 Αυγούστου 1944 από τα ναζιστικά στρατεύματα κατοχής.
Στις φετινές εκδηλώσεις θα παραστούν ο Αντιπρόεδρος της Κυβέρνησης και Υπουργός Επικρατείας, κ. Κωνσταντίνος Χατζηδάκης, και ο Αρχηγός του Γενικού Επιτελείου Εθνικής Άμυνας, Στρατηγός Δημήτριος Χούπης.
Το πρόγραμμα περιλαμβάνει:
11:00 π.μ. στον Ι.Ν Αγ.Ιωάννη

Άφιξη επισήμων – Δοξολογία στο χώρο του Ηρώου, πλατεία «Αρμί»
Επιμνημόσυνη δέηση χοροστατούντος του Μητροπολίτη Ρεθύμνης και Αυλοποτάμου, κ.κ. Προδρόμου
Ομιλία: «Ανώγεια: ο τόπος που δεν έσβησε ποτέ» από την κα. Κατερίνα Σπιθούρη, Εκπαιδευτικό Πρωτοβάθμιας Εκπαίδευσης
Κατάθεση στεφάνων
Ενός λεπτού σιγή
Ανάκρουση Εθνικού Ύμνου
«Ω, Παναγιά μου Ανωγειανή»: Απόσπασμα από το τραγούδι της Ειρήνης Αναγνωστάκη, από το Λυκούργο Πασπαράκη
Λήξη τελετής

Οι εκδηλώσεις έχουν ως σκοπό να υπενθυμίσουν την ιστορική ευθύνη όλων μας: να μην ξεχάσουμε τις θυσίες του παρελθόντος και να πορευτούμε με αξιοπρέπεια, ενότητα και αλήθεια προς το μέλλον.

Πολιτιστικό Φεστιβάλ στην Αγία Γαλήνη: Τέσσερις μέρες γιορτής με μουσική, σινεμά και βιβλίο
2025-08-13 19:30 - 21:30 | Αγία Γαλήνη, Αγία Γαλήνη, Αγία Γαλήν, Ρεθύμνου, Ελλάδα
Ο Σύλλογος Δαίδαλος – Ίκαρος Αγίας Γαλήνης διοργανώνει ένα ξεχωριστό Πολιτιστικό Φεστιβάλ στην Αγία Γαλήνη Ρεθύμνου, από τις 10 έως τις 13 Αυγούστου 2025, με εκδηλώσεις αφιερωμένες στη μουσική, τον κινηματογράφο και το βιβλίο.
13 Αυγούστου – Παρουσίαση του παιδικού βιβλίου της Ελπίδας Μηναδάκη με τίτλο “Η Κόκκινη Ομπρέλα σε νέες περιπέτειες”.
Έναρξη 19:30.

Αποκαλυπτήρια μνημείου για τον Γεώργιο Κ. Καπετανάκη στον Πλάτανο Αμαρίου
2025-08-16 20:00 | Πλάτανος Αμαρίου, Platania, Ρεθύμνου, 740 61, Greece
Η μνήμη του Γεώργιου Κ. Καπετανάκη τιμάται το Σάββατο 16 Αυγούστου στον Πλάτανο Αμαρίου, στον νομό Ρεθύμνου, με τα αποκαλυπτήρια του μνημείου για τον Αγωνιστή – Ήρωα του Ελληνοϊταλικού πολέμου 1940 – 1941.
Η εκδήλωση, η οποία θα ξεκινήσει στις 20:00, τελεί υπό την αιγίδα του Δήμου Αμαρίου.
Θα ακολουθήσει κρητικό γλέντι με το συγκρότημα των Νίκου και Άρη Ζαχαριουδάκη και άλλους καλλιτέχνες, ενώ το κοινό θα έχει την ευκαιρία να γευτεί παραδοσιακές τοπικές νοστιμιές.

Εκδήλωση τιμής και μνήμης στους Κομμουνιστές Αγωνιστές των Μελάμπων
2025-08-17 19:00 | Μέλαμπες, Μέλαμπες, Μέλαμπες, Ρεθύμνου, Ελλάδα
Η ΚΟ Αγίου Βασιλείου του ΚΚΕ διοργανώνει εκδήλωση αφιερωμένη στη θυσία των κομμουνιστών αγωνιστών από τις Μέλαμπες Αγίου Βασιλείου, στον ταξικό αγώνα 1945-1949.
Η εκδήλωση θα γίνει στο χωριό Μέλαμπες, στον Πλάτανο, στην Πέρα Βρύση, στις 17/8/2025 και ώρα 19:00.
Θα μιλήσουν οι: Αγγελογιαννάκης Βαγγέλης, γραμματέας της ΤΕ Ρεθύμνου του ΚΚΕ, και Γιώργος Μπαγιαρτάκης, στέλεχος του ΚΚΕ.
Τιμούμε τους πεσόντες Μελαμπιανούς: Τρουλλινό Γιώργη, Τρουλλινό Πέτρο, Τυροκομάκη Ηλία, Φασατάκη Γιάννη και τον Ανωγειανό Σμπώκο Γιώργη.
Θα ακολουθήσει κρητικό γλέντι με τους Ραφαήλ Παπαδογιάννη στη λύρα και τον Μαργαρίτη Κωστή στο λαούτο.

35η Παγκρήτια Γιορτή Κίτρου: Η «Εμινέ» του Γιώργου Καράτζη από τη Θεατρική Σκηνή Ηρακλείου
2025-08-17 21:30 | Φαράτσι
Η θεατρική παράσταση «Εμινέ», βασισμένη στο ομώνυμο έργου του Γιώργου Καράτζη, θα παρουσιαστεί από τη Θεατρική Σκηνή Ηρακλείου σε σκηνοθεσία Μάνου Μανιά, στο Φαράτσι Μυλοποτάμου.
Η παράσταση πραγματοποιείται στο πλαίσιο της 35ης Παγκρήτιας Γιορτής Κίτρου.
Κυριακή 17 Αυγούστου – Έναρξη 21:30.

Εκδηλώσεις Νεφς Αμάρι 2025: Παραμύθια και κρητικά με jazz διάθεση
2025-08-21 19:00 - 23:30 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Πιο αναλυτικά το πρόγραμμά:
Πέμπτη 21 Αυγούστου
19:30 – Πλούμιστα Παραμύθια – Ιστορίες της Θάλασσας
Αφήγηση: Ευαγγελία Ορφανουδάκη (Παιδαγωγός/Αφηγήτρια)
Μουσική & ηχοτοπία: Αλέκος Φανουράκης (Μουσικός)
21:30 – Κρητικοί σκοποί με jazz διάθεση
Με τους Αλέκο Φανουράκη (λαούτο) και Ισίδωρο Παπαδάκη (πιάνο, μπάσο, κλαρίνο)
Παρασκευή 22 Αυγούστου
20:00 – Επετειακή Εκδήλωση: 100 χρόνια από τη γέννηση & 20 χρόνια από τον θάνατο του ποιητή Μανόλη Αναγνωστάκη
Ομιλητές: Αγγέλα Καστρινάκη (Καθηγήτρια Νεοελληνικής Φιλολογίας Παν. Κρήτης), Κωνσταντίνος Καλατζάκης (Υποψ. Δρ. Νεοελληνικής Φιλολογίας, Παν. Κρήτης)
Συντονίζει η Θέανω Καλλινικάκη (Ομότιμη Καθηγήτρια ΔΠΘ)
Σάββατο 23 Αυγούστου
18:00 Αγώνες Δρόμου 2025 «ΝΕΥΣΑΜΑΡΙΑ», σε τρείς κύριες ηλικιακές κατηγορίες ανδρών – γυναικών.
20:00 (Αυλή του Σχολείου) Παζάρι της «ΚΟΙΝΩΝΙΚΗΣ ΟΜΑΔΑΣ ΓΥΝΑΙΚΩΝ ΑΜΑΡΙΟΥ – ΟΨΙΓΙΑ». Τα έσοδα διατίθενται για φιλανθρωπικούς σκοπούς.
Κυριακή 24 Αυγούστου
21:30 – Κρητική βραδιά: Βασίλης Καρδερίνης (λύρα) – Γιώργος Περικλάκης (λαούτο) – Γιώργος Κωστάκης (λαούτο)
Δευτέρα 25 Αυγούστου – Πανήγυρις Αγίου Τίτου
Παραδοσιακό γλέντι στην πλατεία με τους: Βασίλη Σταυρακάκη (μαντολίνο), Στέλιο Πετράκη (λύρα), Μιχάλη Κονταξάκη (μαντολίνο), Γιώργο Ψαράκη (λαούτο), Αντώνη Σταυρακάκη (μαντολίνο/λαούτο)
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Περαμάτισμα: Μία δράση στον Ψηλορείτη στο πλαίσιο του Φεστιβάλ «Όλη η Ελλάδα Ένας Πολιτισμός»
2025-08-21 19:30 | Ιδαίο Άντρο, Ιδαίου Άντρου, Rethymno, Ρεθύμνου, 741 32, Greece
Το Περαμάτισμα αποτελεί μια πολιτιστική πρόταση, εμπνευσμένη από τη διαχρονική τελετουργία του περαματίσματος στον παραδοσιακό αργαλειό – τη διαδικασία του «περάσματος» των νημάτων που καθορίζει το σχέδιο και την τεχνοτροπία κάθε υφαντού. Ως έννοια, το περαμάτισμα μετατρέπεται σε εργαλείο κατανόησης της συνύφανσης του τοπικού με το παγκόσμιο, της παράδοσης με την καινοτομία, του χρόνου με τον χώρο, του ανθρώπου με την ύλη και την τεχνολογία.
Στον ορεινό Ψηλορείτη και το Ιδαίον Άντρον, έναν τόπο με ειδικό βάρος και ισχυρό συμβολισμό για την Κρήτη, το έργο επιχειρεί να συνυφάνει την πολιτιστική μνήμη με τη σύγχρονη δημιουργία και με επίκεντρο τον άνθρωπο δημιουργό. Μέσα από το Περαμάτισμα αναδύεται: η δυναμική της υφαντικής ως χειρονομίας, συμβολισμού και πολιτισμικού κώδικα· η συνάντηση παραδοσιακών τεχνών με νέες τεχνολογίες και ψηφιακές μορφές έκφρασης· η συνύφανση διαφορετικών μουσικών ιδιωμάτων που γεννούν μια νέα ακουστική εμπειρία.
Πρόγραμμα εκδηλώσεων
Μέρος Α’: Εισηγήσεις & Παρουσιάσεις

Άνοιγμα στο Περαμάτισμα μέσα από τη μνήμη του καθημερινού και την ποίηση της υφαντικής με τον Λουδοβίκο των Ανωγείων (21/8)
Εισαγωγή στον θεματικό πυρήνα της προοπτικής με τη σημασία της υφαντικής ως τόπου μνήμης, πράξης και επανανοηματοδότησης από τη Ζωή Παπαδάκη, υφάντρα και εκπαιδευτικό της νέας Δομής Υφαντικής του Υπουργείου Πολιτισμού στα Ανώγεια (22/8)

Μέρος Β’: Μουσική

Λευτέρης και Μανούσος Καλλέργης (21/8)
Γιάγκος Χαιρέτης (21/8)
Argonauts Music (22/8)
Μαρίνα & Ανδριάνα Δακανάλη (22/8)
String Demons: Λυδία και Κωνσταντίνος Μπουντούνης (21, 22/8)

Παράλληλη δράση:
Για πρώτη φορά παρουσιάζεται στο κοινό επιλογή έργων από την εν εξελίξει πλατφόρμα Άδρακτος, ένα ψηφιακό μουσείο σύγχρονης υφαντικής και τέχνης. Η έκθεση φέρνει κοντά τις υφάντρες του Ψηλορείτη Αριστέα Ξυλούρη, Ερμιόνη Καλομοίρη, Βαγγελιώ Νταγιαντά, Ευαγγελία Σπιθούρη, Νίτσα Χαιρέτη και Λευκοθέα Σπιθούρη με τους σύγχρονους δημιουργούς Νίκο Κανόγλου, Αλεξάνδρα Μπίσα, Κλωθώ και Γιώργο Μπούνια.
H εκδήλωση προσφέρεται δωρεάν από το Υπουργείο Πολιτισμού.
Η προκράτηση θέσης είναι υποχρεωτική allofgreeceone.culture.gov.gr

Εκδηλώσεις τιμής και μνήμης για την 81η Επέτειο του Ολοκαυτώματος των χωριών του Κέντρους
2025-08-22 07:00 - 13:00 | Βρύσες Αμαρίου, Βρύσες Αμαρίου, Βρύσες Αμαρίου, Ρεθύμνου, Ελλάδα
Σας προσκαλούμε στις διήμερες εκδηλώσεις Τιμής και Μνήμης για την 81η Επέτειο του Ολοκαυτώματος των χωριών του Κέντρους (Άνω Μέρος, Βρύσες, Γερακάρι, Γουργούθοι, Δρυγιές, Καρδάκι, Σμιλές, Κρύα Βρύση) από τα ναζιστικά στρατεύματα κατοχής, που θα πραγματοποιηθούν την Πέμπτη 21 και την Παρασκευή 22 Αυγούστου 2025 στη Δημοτική Κοινότητα Βρυσών.
Με τιμή,
Παντελής Μουρτζανός
Δήμαρχος Αμαρίου
Το πρόγραμμα:

Εκδηλώσεις Νεφς Αμάρι 2025: Αφιέρωμα στο Μανολη Αναγνωστακη
2025-08-22 20:00 - 23:30 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Πιο αναλυτικά το πρόγραμμά:
Παρασκευή 22 Αυγούστου
20:00 – Επετειακή Εκδήλωση: 100 χρόνια από τη γέννηση & 20 χρόνια από τον θάνατο του ποιητή Μανόλη Αναγνωστάκη
Ομιλητές: Αγγέλα Καστρινάκη (Καθηγήτρια Νεοελληνικής Φιλολογίας Παν. Κρήτης), Κωνσταντίνος Καλατζάκης (Υποψ. Δρ. Νεοελληνικής Φιλολογίας, Παν. Κρήτης)
Συντονίζει η Θέανω Καλλινικάκη (Ομότιμη Καθηγήτρια ΔΠΘ)
Παρέα στο Νευς Αμάρι 29-08-1952Όρθιοι (από αριστερά): Γιώργος Γενεράλης, Λούλα Αναγνωστάκη, Νίκος Βερνάρδος,Μαίρη Μυλωνάκη, Μανόλης Αναγνωστάκης.Καθήμενοι (από αριστερά): Ελένη Χριστονάκη- Μαμαλάκη, Μαίρη Χατζηδάκη – Κασιμάτη, Νίκος Γενεράλης, Χρυσούλα Αλικαμπιώτη.Σε ύπτια θέση: Στέλιος Χριστονάκης(Αρχείο Στέλιου Χριστονάκη)
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Εκδηλώσεις Νεφς Αμάρι 2025: Νευσαμάρια και παζάρι
2025-08-23 18:00 - 21:00 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Πιο αναλυτικά το πρόγραμμα:

Σάββατο 23 Αυγούστου
18:00 Ο ΔΗΜΟΣ ΑΜΑΡΙΟΥ σε συνεργασία με τον Πολιτιστικό Σύλλογο απανταχού Αμαριανών ο “ΑΓΙΟΣ ΤΙΤΟΣ” και τον Πολιτιστικό Σύλλογο Αμαρίου – Οψιγιά “Η ΣΑΜΙΤΟΣ” διοργανώνουν τους αγώνες Λαϊκούς αγώνες δρόμου «ΝΕΥΣΑΜΑΡΙΑ», στις 23 Αυγούστου 2025, ημέρα Σάββατο και ώρα 6:00 μ.μ. στο Νευς Αμάρι, στο πλαίσιο των εκδηλώσεων της γιορτής του Αγίου Τίτου, με ελεύθερη συμμετοχή στις παρακάτω κατηγορίες:

ΩΡΑ 18:00 : 1.000 μ. Παμπαίδων με έτη γέννησης 2013 – 2014 – 2015 – 2016
ΩΡΑ 18:00 : 1.000 μ. Παγκορασίδων με έτη γέννησης 2013 – 2014 – 2015 – 2016
ΩΡΑ 18:20 : 2.500 μ. Παίδων με έτη γέννησης 2010 – 2011 – 2012
ΩΡΑ 18:20 : 1.800 μ. Κορασίδων με έτη γέννησης 2010 -2011 – 2012
ΚΑΣΙΜΑΤΕΙΟΣ ΔΡΟΜΟΣ 4.500 μ:
α) 18:45 : Εφήβων με έτη γέννησης 2007 – 2008 – 2009
β) 18:45 : Νεανίδων με έτη γέννησης 2007 – 2008 -2009
γ) 18:45 : Ανδρών γεννηθέντες μέχρι και το 2006.
δ) 18:45 : Γυναικών γεννηθείσες μέχρι και το 2006.
ΩΡΑ 19:45 : 300 μ. Μικρών Παιδιών, αγοριών και κοριτσιών χωριστά, ηλικίας 5 – 8 ετών, με έτη γέννησης 2017 – 2018 – 2019 – 2020.

Δηλώσεις συμμετοχής: τηλ. 6972899232 και επί τόπου την ημέρα των αγώνων, μισή ώρα πριν την έναρξη (5:30 μ.μ.).
Υγειονομική εξέταση: Με ατομική ευθύνη των αθλητών θα υπογραφούν υπεύθυνες δηλώσεις, για τους δε ανήλικους με ευθύνη των γονέων – συνοδών τους. Η ιατρική εξέταση ικανότητας συμμετοχής είναι υποχρεωτική. Οι διοργανωτές δεν φέρουν καμία ευθύνη σε περίπτωση προβλήματος υγείας των συμμετασχόντων.
Έπαθλα: Κύπελλο στον/η πρώτο/η και μετάλλια στους τρεις πρώτους νικητές κάθε κατηγορίας. Αναμνηστικά διπλώματα και μετάλλια σε όλους τους συμμετέχοντες.
Σημείωση: Όλες οι διαδρομές γίνονται πάνω σε άσφαλτο στον ίδιο δρόμο με επιστροφή (μισός ανήφορος, μισός κατήφορος) και με κοινή αφετηρία και τερματισμό, πλην του δρόμου 2.500 μ. Παίδων που γίνεται σε κυκλική διαδρομή μέσω του κεντρικού δημοτικού δρόμου και του νέου περιφερειακού δρόμου
20:00 (Αυλή του Σχολείου) Παζάρι της «ΚΟΙΝΩΝΙΚΗΣ ΟΜΑΔΑΣ ΓΥΝΑΙΚΩΝ ΑΜΑΡΙΟΥ – ΟΨΙΓΙΑ». Τα έσοδα διατίθενται για φιλανθρωπικούς σκοπούς.
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Εκδηλώσεις Νεφς Αμάρι 2025: Πανηγύρι του Αγίου Τίτου
2025-08-25 21:30 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Δευτέρα 25 Αυγούστου – Πανήγυρις Αγίου Τίτου
Παραδοσιακό γλέντι στην πλατεία με τους: Βασίλη Σταυρακάκη (μαντολίνο), Στέλιο Πετράκη (λύρα), Μιχάλη Κονταξάκη (μαντολίνο), Γιώργο Ψαράκη (λαούτο), Αντώνη Σταυρακάκη (μαντολίνο/λαούτο)
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

«Αναδρομή στην ιστορία της νηπιακής εκπαίδευσης»: Η καλοκαιρινή εκδήλωση του Σχολικού Μουσείου Δήμου Ρεθύμνης
2025-08-27 19:30 | Σχολικό Μουσείο Δήμου Ρεθύμνης, Σχολικό Μουσείο Δήμου Ρεθύμνου, Amnatos, Ρεθύμνου, 74150, Greece
Η μεγάλη καλοκαιρινή εκδήλωση του Σχολικού Μουσείου του Δήμου Ρεθύμνης θα πραγματοποιηθεί την Τετάρτη 27 Αυγούστου 2025 και ώρα 19:30 στη δροσόλουστη Αμνάτο, στον προαύλειο του Μουσείου.
Εφέτος το θέμα είναι «Αναδρομή στην ιστορία της νηπιακής εκπαίδευσης στο Ρέθυμνο». Θα πραγματοποιηθούν τρεις σχετικές εισηγήσεις, από τον Χάρη Στρατιδάκη, τον Γιώργο Κανακάκη και την Άννα Κατσοπρινάκη και θα τιμηθούν τέσσερις παλαίμαχοι εκπαιδευτικοί. Πρόκειται για τις νηπιαγωγούς Άννα Μουνδριανάκη-Τζαγκαράκη, Αργυρή Λαγουβάρδου-Πατσαχάκη, Αγγέλα Μάλμου πρώτη σχολική σύμβουλος των νηπιαγωγών, καθώς τη δασκάλα Σταυρούλα Τσερβάκη-Λαγκουβάρδου που λειτούργησε το ιδιωτικό νηπιαγωγείο «Τα Χελιδόνια» και υπηρέτησε ως νηπιαγωγός στα εκπαιδευτήρια Δουβίτσα.
Η εκδήλωση περιλαμβάνει επίσης παιδικά τραγούδια από χορωδία νηπίων με μουσικό την Βαγγελιώ Βογιατζάκη και απελευθέρωση αποθεραπευμένης κουκουβάγιας από τον Γιώργο Κτιστάκη, μετά την απόδοση του τραγουδιού «Κουκουβάγια». Το πρόγραμμα της εκδήλωσης θα ολοκληρωθεί με ένα παραδοσιακό κέρασμα.

Θα κυκλοφορήσει ο έβδομος τόμος πρακτικών του Σχολικού Μουσείου και θα διατίθεται κατά τη διάρκεια της εκδήλωσης.
Οι καλοκαιρινές εκδηλώσεις του Σχολικού Μουσείου περιλαμβάνουν εισηγήσεις που αναφέρονται σε συγκεκριμένο θέμα. Τέτοια θέματα ήταν μέχρι στιγμής τα πρωτοποριακά σχολεία, η εισαγωγή των φυσικών επιστημών στην πρωτοβάθμια εκπαίδευση, το φαινόμενο των Κρητικών σχολικών βιβλίων, η μελέτη της εκπαιδευτικής ιστορίας του τόπου μας, η προσφορά του Ενιαίου Πολυκλαδικού Λυκείου στη ρεθεμνιώτικη εκπαίδευση, η εκπαίδευση στο Ρέθυμνο πριν, κατά και μετά την Μικρασιατική Καταστροφή, η προσφορά του αφανούς δασκάλου, αλληλοδιδασκάλου, δημοδιδασκάλου, ελληνοδιδασκάλου και μονοθεσίτη δασκάλου και δασκάλας, όπως και την εορταστική εκδήλωση για τα δέκα χρόνια λειτουργίας του Μουσείου.
Σχολικό Μουσείο Δήμου Ρεθύμνης

Η έκθεση "to know us better" γίνεται «μόνιμη» στην οδό Τσαγρή & Κορνάρου
2025-08-28 19:30 - 20:30 | Οδός Τσαγρή, Τσαγρή 1, Ρέθυμνο, Ρεθύμνου, 74100, Ελλάδα
Η έκθεση των Μαθημάτων Φωτογραφίας Ρεθύμνου “to know us better” θα πάρει μια μόνιμη παρουσία στην πόλη μας.
Θα επικολληθεί δίπλα στην έκθεση με τίτλο “Γυναίκα” στη Τσαγρή και Κορνάρου δίνοντας έτσι την ευκαιρία για μια νέα θέαση τόσο στους κατοίκους αλλά και στους επισκέπτες της πόλης μας.
Η δράση αυτή έχει σκοπό, συν τω χρόνω, να εκθέσει φωτογραφικά αλλά και ζωγραφικά έργα σε τοίχους σε διάφορα σημεία της πόλης μας, έτσι ώστε η περιήγηση σε αυτή, να έχει και μια επιπλέον διαφορετικότητα δίνοντας στο περιπατητή την δυνατότητα να απολαύσει αυτά τα δημιουργήματα.
Την Πέμπτη 28-8-25 στις 19:30 σας περιμένουμε να την αναρτήσουμε στη Τσαγρή & Κορνάρου.
φωτογραφία από την ήδη αναρτημένη έκθεση “Γυναίκα”

Eκδήλωση τιμής και μνήμης για την 81η επέτειο Ολοκαυτώματος της Κοξαρές
2025-08-29 19:00 | Κοξαρέ, Koxare, Ρεθύμνου, 740 53, Greece
Εκδήλωση τιμής και μνήμης για την 81η επέτειο ολοκαυτώματος της Κοξαρές από τους Ναζί, θα πραγματοποιηθεί την Παρασκευή 29 Αυγούστου και ώρα 19:00 το απόγευμα, στο μνημείο πεσόντων, στην πλατεία του χωριού.
ΠΡΟΓΡΑΜΜΑ ΕΚΔΗΛΩΣΗΣ
Έναρξη 19:00
Επιμνημόσυνη δέηση στο μνημείο
Ομιλία για το ιστορικό της επετείου από την Αντιδήμαρχο Πολιτισμού του Δήμου Αγίου Βασιλείου, Ευαγγελία Γλαμπεδάκη
Κατάθεση στεφάνων – Προσκλητήριο Ηρώων – Ενός λεπτού σιγή – Εθνικός Ύμνος

Εκδήλωση τιμής αφιερωμένη στον καθηγητή Νίκο Σταμπολίδη
2025-08-31 11:00 - 13:00 | Αρχαία Ελεύθερνα, Αρχαία Ελεύθερνα, Αρχαία Ελεύθερνα, Ρεθύμνου, Ελλάδα
Οι τοπικοί φορείς του Οικισμού της Αρχαίας Ελεύθερνας, ο Πολιτιστικός Σύλλογος «Η Αρχαία Ελεύθερνα», η Τοπική Κοινότητα Αρχαίας Ελεύθερνας, η Ενορία Προφήτη Ηλία και ο Σύλλογος Αθηνών «Προφήτης Ηλίας», διοργανώνουν εκδήλωση τιμής αφιερωμένη στον καθηγητή Νίκο Σταμπολίδη, με αφορμή την συμπλήρωση 40 ετών προσφοράς στο ανασκαφικό έργο της αρχαίας Ελεύθερνας.
Η εκδήλωση θα πραγματοποιηθεί την Κυριακή 31 Αυγούστου 2025 στις 12:30 μ.μ. στον Οικισμό της Αρχαίας Ελεύθερνας, στη θέση «ΔΑΜΑΚΑΣ».
Πρόγραμμα
11:00 π.μ. Ξενάγηση σε Αρχαιολογικό χώρο της Αρχαίας Πόλης Ελεύθερνας από τον Καθηγητή κ. Νίκο Σταμπολίδη.
12:00 μ. Μετάβαση στον Οικισμό (θέση «ΔΑΜΑΚΑΣ») και Κεντρική Εκδήλωση
– Σύντομοι χαιρετισμοί από εκπροσώπους των διοργανωτών και της Πολιτείας.
– Απονομή τιμητικής πλακέτας στον Καθηγητή από τον Πρόεδρο του Πολιτιστικού Συλλόγου κ. Κώστα Αποστολάκη, ως ένδειξη βαθιάς ευγνωμοσύνης για την μακρόχρονη προσφορά του.
Θα ακολουθήσει παραδοσιακό κέρασμα.
Η εκδήλωση πραγματοποιείται με την υποστήριξη της Περιφέρειας Κρήτης, του Περιφερειακού Ταμείου Ανάκαμψης Κρήτης και του δήμου Ρεθύμνης.

1o Φεστιβάλ «Ανυφαντού» στα Ανώγεια
2025-08-31 11:30 - 23:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
Το 1ο Φεστιβάλ Ανυφαντού πραγματοποιείται φέτος στα Ανώγεια, με την υποστήριξη της Περιφέρειας Κρήτης, στο πλαίσιο της Παράλληλης Δράσης «Οι γυναίκες συναντούν τα 5ο Φεστιβάλ Κρήτης».
Το 1ο Φεστιβάλ Ανυφαντού, θα πραγματοποιηθεί από 31 Αυγούστου έως 1 Σεπτεμβρίου 2025, με ελεύθερη είσοδο για το κοινό. Πρόκειται για ένα διήμερο, όπου η παράδοση συναντά τη σύγχρονη καλλιτεχνική δημιουργία, φωτίζοντας τον ρόλο της γυναίκας-δημιουργού και θέτοντας στο επίκεντρο τη δύναμη της ελεύθερης έκφρασης. Το πρόγραμμα υφαίνεται με τολμηρές μουσικές συμπράξεις, με σινεμά από νέες και καταξιωμένες φωνές του διεθνούς κινηματογράφου, πρωτότυπες χορευτικές παραστάσεις και ανοιχτά σεμινάρια χορού.
Ο τίτλος Ανυφαντού δηλώνει την υφάντρα και παράλληλα μετατρέπεται σε σύμβολο της ίδιας της δημιουργίας και της καλλιτεχνικής έκφρασης. Η Ανυφαντού προσωποποιεί τη γυναίκα που υφαίνει την σκέψη και την ψυχή της μέσα από την τέχνη της· που μετατρέπει τη σιωπή σε δημιουργία, τη μνήμη σε νήμα, τη φωνή της σε υφαντό. Κάποτε, η ύφανση ήταν η μόνη αποδεκτή μορφή γυναικείας έκφρασης· σήμερα γίνεται σύμβολο της ανάδυσης της γυναίκας δημιουργού στο φως. Το φεστιβάλ Ανυφαντού είναι αφιερωμένο σ’ εκείνες και εκείνους που, μέσα από τη βαθιά γνώση του εαυτού και της τέχνης τους, έχουν χαράξει έναν προσωπικό και αυθεντικό δρόμο έκφρασης, μέσω, είτε της μουσικής, είτε του χορού, είτε της εικαστικής δημιουργίας.
Μοναδικές στιγμές του φεστιβάλ Ανυφαντού αποτελούν η μουσική παράσταση με τη Νίκη Ξυλούρη και τη Maria-Christina Harper και η μουσική παράσταση με το Γιώργη Ξυλούρη και τον Γιάννη Αγγελάκα, η χορευτική παράσταση και το σεμινάριο της Μαρίας Μανουκιάν, οι προβολές ταινιών από την Ευρώπη και τη Λατινική Αμερική σε επιμέλεια του Πολιτιστικού Οργανισμού «Σύσηλο», καθώς και η ομιλία της Νίκης Ρουμπάνη (Πρόεδρος Δικτύου Γυναικών Ευρώπης) για την ύφανση ως μορφή τέχνης και οικοτεχνίας, με αφορμή την προβολή του έργου «Η πετσέτα».
Με θεματικούς άξονες τη γυναίκα-δημιουργό από το παρελθόν ως το παρόν και τη γόνιμη συνομιλία της τοπικής τέχνης με τις σύγχρονες μορφές, το Φεστιβάλ φιλοδοξεί να μετατρέψει τα Ανώγεια σε έναν ζωντανό τόπο καλλιτεχνικής αναζήτησης και διαλόγου.
Η είσοδος σε όλες τις δράσεις είναι ελεύθερη.
*Απαιτείται προκράτηση θέσης σε ορισμένες δράσεις του προγράμματος.
Πρόγραμμα
ΚΥΡΙΑΚΗ 31 ΑΥΓΟΥΣΤΟΥ
11:30–14:00 & 18:30–20:00 | Κινηματοθέατρο Δήμου Ανωγείων
Διήμερο σινεμά «Και το ανύφαντο» – Ταινίες-νήματα στον κόσμο του άδηλου και του προγονικού.
Επιμέλεια και οργάνωση: «Σύσηλο» Πολιτιστικός Οργανισμός για τη Μουσική και τις Τέχνες
Περιγραφή: Μια επιλογή ταινιών που υφαίνουν ιστορίες μνήμης, καταγωγής, αορατότητας και πολιτισμικής συνέχειας. Κινηματογραφικά νήματα που εξερευνούν την ταυτότητα, την απώλεια και την ανάγκη του ανήκειν μέσα από φωνές που σπάνια ακούγονται και τόπους που συχνά παραμένουν αθέατοι.
Από τα υψίπεδα της Κολομβίας έως τα βουνά της Κρήτης, και από τα υφαντά της μεξικανικής παράδοσης μέχρι τη σιωπή ενός πορτογαλικού δάσους, οι ταινίες αυτής της ενότητας φωτίζουν τους αόρατους δεσμούς ανθρώπου και γης, παρελθόντος και παρόντος, μύθου και καθημερινότητας.
Ξεχωριστή θέση κατέχει μια συναισθηματικά φορτισμένη υβριδική σειρά δύο ταινιών μικρού μήκους -εικόνες που έχουν τροποποιηθεί με τεχνητή νοημοσύνη- γεννημένες από μια αποκαλυπτική ανάγκη για τοπία ανύπαρκτα αλλά εσωτερικά. Η σειρά περιπλανιέται ανάμεσα στην Τουρκία, το Τέξας, τη Σαϊγκόν και το Κόσοβο, καταγράφοντας ρωγμές, αποκοπές και εσωτερικές μεταμορφώσεις.
Κάθε έργο είναι μια χειρονομία ακρόασης προς όσα αντιστέκονται στη ρητή αφήγηση – τελετές, γλώσσες, τοπία και κινήσεις που επιμένουν να ζουν σε ψιθύρους, ρυθμούς και ανάσες.
–
Στο πλαίσιο του φεστιβάλ Ανυφαντού, ο πολιτιστικός οργανισμός Σύσηλο αναλαμβάνει την επιμέλεια της ενότητας προβολών, εστιάζοντας σε ταινίες μικρού και μεγάλου μήκους με θεματική που συνδέεται με τη ζωή στην ύπαιθρο, τη γυναικεία εμπειρία και την αυθεντική αφήγηση, ένα είδος “rural cinema” με διεθνή προσανατολισμό.
Το όνομά του Σύσηλο, εμπνευσμένο από την «εκστατική ώρα του μεσημεριού», αντικατοπτρίζει την αποστολή του: να ενισχύσει την πολιτιστική έκφραση που αναδύεται μέσα από την καθημερινότητα και την επαφή με τον τόπο εστιάζοντας στις μικρές κοινότητες και τη βιωματική δημιουργία.
Πρόγραμμα ταινιών:
πρωί (11:30 – 14:00)
Tila•pia, Crispin Yanisi, 19 λεπτά (11:30)
Τροφή της μνήμης (Memory’s Nourishment), Νίκη Τουτουντζάκη-Γιώργος Τρυπιδάκης, 5 λεπτά (12:00)
Μια μέρα στη Σαρδηνία (A Day in Barbagia), Vittorio de Setta, 12 λεπτά (12:30)
Ο καλός οιωνός (El bon auguri), Alba Bresolí, 13,5 λεπτά (12:45)
Νυχτερινό για ένα δάσος (Nocturno para uma Floresta), Catarina Vasconcelos, 16 λεπτά (13:05)
Λουλούδια του κάμπου (Flores de la llanura), Mariana Xochiquétzal Rivera García, 19 λεπτά (13:30) απόγευμα (18:30 – 20:00)
Αντίο Άγριε (Adieu Savage), Sergio Guataquira Sarmiento, 92 λεπτά
20:00–21:00 | Πλατεία Λιβάδι, Περαχώρι
Προβολή έργου Mitato Sessions: «Η Πετσέτα» & Ομιλία με θέμα «Η ύφανση ως μορφή οικοτεχνίας και τέχνης»
Ομιλήτρια: Νίκη Ρουμπάνη, Πρόεδρος Ελληνικού Δικτύου Γυναικών Ευρώπης · Εκπαιδευτικός, Ζωγράφος, Ακτιβίστρια
Συντονίζει η Ρίτα Σουλτάτου (Κοινωνική Λειτουργός, Τ. Υπεύθυνη Κοινωνικής Υπηρεσίας Δήμου Ανωγείων)
Περιγραφή έργου: Το Mitato Sessions αποτελεί μία ιδέα καταγραφής τοπικών ιστοριών και ανάδειξης νέων μουσικών πειραματισμών. Το έργο στοχεύει στην ανάδειξη της τοπικής ιστορίας ορεινών περιοχών, των οποίων ο πληθυσμός μειώνεται και τα πολιτιστικά χαρακτηριστικά φθίνουν, αλλά και στη δημιουργία ενός διαλόγου μεταξύ της αφήγησης ιστοριών και των διαφορετικών ενσαρκώσεων πειραματικής μουσικής.
Αποτελείται από μουσικές συναντήσεις, μεταξύ διαφορετικών καλλιτεχνών, αντικειμένων και αφηγητών και σκοπός αποτελεί η σύνδεση του καλλιτέχνη με τον χώρο, τους ανθρώπους και τις ιστορίες τους, εστιάζοντας στα διαφορετικά είδη μουσικής και στον αυτοσχεδιασμό που προκύπτει μέσα από την συνομιλία τους.
Εστιάζει ιδιαίτερα στη θέση της γυναίκας μέσα στο πολιτισμικό πλαίσιο των ορεινών περιοχών, αναδεικνύοντας αφηγήσεις που συχνά μένουν αθέατες. Μέσα από την προφορική ιστορία, οι φωνές των γυναικών αποκτούν κεντρική θέση, φωτίζοντας βιώματα που σχετίζονται με τις κοινωνικές προσδοκίες, την εργασία, τη δημιουργικότητα αλλά και τους περιορισμούς που αντιμετώπισαν και αντιμετωπίζουν..
Σύλληψη και Υλοποίηση: Vedema Productions
21:00 – 21:30 | Ο τόπος του Βοσκού
Solo performance χορού από τη Μαρία Μανουκιάν
Περιγραφή:
Ένας χορός γεννημένος από τον παλμό, τον εσωτερικό κραδασμό της ύπαρξης μέχρι τον εξωτερικό παφλασμό του κόσμου. Μια σωματική διαδρομή ανάμεσα στη γείωση και την απογείωση· μια ατέρμονη, ποιητική πάλη μεταξύ του βάρους και του φωτός.
Η Μαρία Μανουκιάν ερμηνεύει με το σώμα της τον ρυθμό που μας διαπερνά, μιλώντας τη σιωπηλή γλώσσα της κίνησης.
21:30 – 22:30| Ο τόπος του βοσκού
Μουσική παράσταση «Ανυφαντού – Είδα ένα παράξενο όνειρο»
Συντελεστές:
Τραγούδι, κρουστά, βαρύτονη κρητική λύρα: Νίκη Ξυλούρη
Ηλεκτροακουστική Άρπα, εφέ: Maria – Christina Harper
Ηχοληψία: Δημήτρης Χατζάκης
Η Νίκη Ξυλούρη και η Maria – Christina Harper υφαίνουν τον δικό τους χαρακτηριστικό ήχο. Φωνή, ηλεκτροακουστική άρπα, βαρύτονη λύρα και κρουστά, συνθέτουν έναν ηχητικό διάλογο, δημιουργώντας ένα τολμηρό μουσικό τοπίο, όπου η ελληνική παράδοση συναντά τον πειραματισμό, την jazz και το avant-garde.
Ένα ηχητικό ταξίδι μεταμόρφωσης, καταστροφής και αναδημιουργίας. Αντλούν κυριολεκτικά από τη μορφή της Ανυφαντούς, την προαιώνια γυναίκα-δημιουργό, έτσι όπως αυτή καταγράφηκε και αποτυπώθηκε μέσα στα παραδοσιακά τραγούδια και την λαϊκή ποίηση της Κρήτης.
19:00 – 23:00 | Ο τόπος του βοσκού
Έκθεση χειροποίητων έργων από τη Σχολή Υφαντικής Τέχνης Ανωγείων – Πιλοτικό πρόγραμμα υφαντικής, ΚΕΔΙΒΙΜ ΠΑΔΑ, με τη στήριξη του Υπουργείου Πολιτισμού
Έλλη Λυραράκη – Minoan Steps και Ζωή Παπαδάκη – Εργαστίνη

—
Συντελεστές Φεστιβάλ «Ανυφαντού»
Διοργάνωση: Περιφέρεια Κρήτης
Υποστήριξη: Δήμος Ανωγείων
Σύλληψη-Καλλιτεχνική διεύθυνση: Νίκη Ξυλούρη
Επιμέλεια: «Σύσηλο» Πολιτιστικός Οργανισμός για τη Μουσική και τις Τέχνες
Διεύθυνση Παραγωγής: Όλγα Καλλέργη
Οργάνωση Παραγωγής & Καλλιτεχνικής Υποστήριξης: Make Music Memories
Σχεδιασμός Οπτικής Ταυτότητας: Φρόσω Μακεδόνα – Memo studio
Με την υποστήριξη του μη κερδοσκοπικού σωματείου Praxis.
Καλλιτέχνες: Γιάννης Αγγελάκας, Γιώργης Ξυλούρης, Γιώργος Τρυπιδάκης, Μαρία Μανουκιάν, Νίκη Ξυλούρη, Νίκη Τουτουντζάκη, Alba Bresolí, Catarina Vasconcelo, Crispin Yanisi, Daniela Muñoz, Maria-Christina Harper, Mariana Xochiquétzal Rivera García, Sergio Guataquira Sarmiento, Tin Dirdamal, Vittorio de Setta
Μεγάλοι Χορηγοί: Καράτζης ΑΕ-CRETAONE, Πλαστικά Κρήτης, Metaxa Hospitality Group
Χορηγοί: MK Hotel Collection, Super Market Χαλκιαδάκης, Zeus Caven, The Squid, Delina Mountain Resort, Οινοποιείο Λυραράκης, Σαλούστρος τσάι, Ποτοποιία Ζωγραφάκης-Athivoli, Νερά ZAROS
Περισσότερες Πληροφορίες:
Website: https://anyfadoo.gr/
Email: anyfadoofestival@gmail.com
Facebook Page: Φεστιβάλ Ανυφαντού
Instagram Page: anyfadoofestival
